पंजाब ग्रुप आफ कालेजिज ने पिछले माह लाहौर में संगीत समारोह का आयोजन किया था, जिसमें आतिफ असलम जैसे गायकों ने भाग लिया था। बीती रात महमूद के खिलाफ प्राथमिकी दर्ज होने के तुरंत बाद दुनया टीवी ने इसे अभिव्यक्ति की स्वतंत्रता पर हमले के रूप में लिया और कहा कि वह लोगों को सच्‍चाई बताने में सरकार के दबाव के आगे नहीं झुकेगी। चैनल ने दावा किया कि उसके एंकरों और संवाददाताओं को शरीफ सरकार की ओर से उनके खराब प्रशासन की कलई खोलने के लिए जान से मारने की धमकिया मिल रही हैं। इसमें एक फैक्ट्री के ढहने तथा सरकारी अस्पताल में दी गई खराब दवाओं के चलते 170 लोगों की मौत का मामला शामिल है।